Ericu950/Stoicheia-meter-silver huggingface dataset:
οὐ γὰρ διήμαρτον τῶν ἐλπίδων , οὐ δ ἠγνόησαν οὐδὲν οὔ τε τῶν ἀγαθῶν οὔ τε τῶν κακῶν τῶν προσόντων ἑκατέρᾳ τῶν δυνάμεων , ἀλλ ἀκριβῶς ᾔδεσαν τὴν μὲν κατὰ γῆν ἡγεμονίαν ὑπ εὐταξίας καὶ σωφροσύνης καὶ πειθαρχίας καὶ τῶν ἄλλων τῶν τοιούτων μελετωμένην , τὴν δὲ κατὰ θάλατταν δύναμιν οὐκ ἐκ τούτων αὐξανομένην , ἀλλ ἔκ τε τῶν τεχνῶν τῶν περὶ τὰς ναῦς καὶ τῶν ἐλαύνειν αὐτὰς δυναμένων καὶ τῶν τὰ σφέτερα μὲν αὐτῶν ἀπολωλεκότων , ἐκ δὲ τῶν ἀλλοτρίων πορίζεσθαι τὸν βίον εἰθισμένων ·
ὧν εἰσπεσόντων εἰς τὴν πόλιν οὐκ ἄδηλος ἦν ὅ τε κόσμος ὁ τῆς πολιτείας τῆς πρότερον ὑπαρχούσης λυθησόμενος , ἥ τε τῶν συμμάχων εὔνοια ταχέως ληψομένη μεταβολήν , ὅταν οἷς πρότερον χώρας ἐδίδοσαν καὶ πόλεις , τούτους ἀναγκάζωσι συντάξεις καὶ φόρους ὑποτελεῖν , ἵν ἔχωσι μισθὸν διδόναι τοῖς τοιούτοις οἵους ὀλίγῳ πρότερον εἶπον .
ἀλλ ὅμως οὐδὲν ἀγνοοῦντες τῶν προειρημένων ἐνόμιζον τῇ πόλει τῇ τηλικαύτῃ μὲν τὸ μέγεθος , τοιαύτην δ ἐχούσῃ δόξαν , λυσιτελεῖν καὶ πρέπειν ἁπάσας ὑπομεῖναι τὰς δυσχερείας μᾶλλον ἢ τὴν Λακεδαιμονίων ἀρχήν 0 ·
δυοῖν γὰρ πραγμάτοιν προτεινομένοιν μὴ σπουδαίοιν , κρείττω τὴν αἵρεσιν εἶναι τοῦ δεινὰ ποιεῖν ἑτέρους ἢ πάσχειν αὐτοὺς καὶ τοῦ μὴ δικαίως τῶν ἄλλων ἄρχειν μᾶλλον ἢ φεύγοντας τὴν αἰτίαν ταύτην ἀδίκως Λακεδαιμονίοις δουλεύειν 0 1 .
ἅπερ ἅπαντες μὲν ἂν οἱ νοῦν ἔχοντες ἕλοιντο καὶ βουληθεῖεν , ὀλίγοι δ ἄν τινες τῶν προσποιουμένων εἶναι σοφῶν ἐρωτηθέντες οὐκ ἂν φήσαιεν .
αἱ μὲν οὖν αἰτίαι δι ἃς μετέλαβον τὴν πολιτείαν τὴν ὑπό τινων ψεγομένην ἀντὶ τῆς ὑπὸ πάντων ἐπαινουμένης , διὰ μακροτέρων μὲν αὐτὰς διῆλθον , αὗται δ οὖν ἦσαν .
ἤδη δὲ περὶ ἧς τε ὑπεθέμην καὶ τῶν προγόνων ποιήσομαι τοὺς λόγους , ἐκείνων τῶν χρόνων ἐπιλαβόμενος ὅτ οὐκ ἦν οὔ τ ὀλιγαρχίας οὔ τε δημοκρατίας ὄνομά πω λεγόμενον , ἀλλὰ μοναρχίαι καὶ τὰ γένη τὰ τῶν βαρβάρων καὶ τὰς πόλεις τὰς Ἑλληνίδας ἁπάσας διῴκουν .
διὰ τοῦτο δὲ προειλόμην πορρωτέρωθεν ποιήσασθαι τὴν ἀρχήν , πρῶτον μὲν ἡγούμενος προσήκειν τοῖς ἀμφισβητοῦσιν ἀρετῆς εὐθὺς ἀπὸ γενεᾶς διαφέροντας εἶναι τῶν ἄλλων , ἔπειτ αἰσχυνόμενος εἰ περὶ ἀνδρῶν ἀγαθῶν μὲν οὐδὲν δέ μοι προσηκόντων πλείω διαλεχθεὶς τῶν μετρίων περὶ τῶν προγόνων τῶν τὴν πόλιν κάλλιστα διοικησάντων μη δὲ μικρὰν ποιήσομαι μνείαν , οἳ τοσοῦτον βελτίους ἐγένοντο τῶν τοιαύτας δυναστείας ἐχόντων , ὅσον περ ἄνδρες οἱ φρονιμώτατοι καὶ πραότατοι διενέγκοιεν ἂν θηρίων τῶν ἀγριωτάτων καὶ πλείστης ὠμότητος μεστῶν .
τί γὰρ οὐκ ἂν εὕροιμεν τῶν ὑπερβαλλόντων ἀνοσιότητι καὶ δεινότητι πεπραγμένον ἐν ταῖς ἄλλαις πόλεσι , καὶ μάλιστ ἐν ταῖς μεγίσταις καὶ τότε νομιζομέναις καὶ νῦν εἶναι δοκούσαις ;
οὐ φόνους ἀδελφῶν καὶ πατέρων καὶ ξένων παμπληθεῖς γεγενημένους 0 ;
οὐ σφαγὰς μητέρων καὶ μίξεις καὶ παιδοποιίας ἐξ ὧν ἐτύγχανον αὐτοὶ πεφυκότες 0 ;
οὐ παίδων βρῶσιν ὑπὸ τῶν οἰκειοτάτων ἐπιβεβουλευμένην 0 ;
οὐκ ἐκβολὰς ὧν ἐγέννησαν , καὶ καταποντισμοὺς καὶ τυφλώσεις καὶ τοσαύτας τὸ πλῆθος κακοποιίας , ὥστε μηδένα πώποτε ἀπορῆσαι τῶν εἰθισμένων καθ ἕκαστον τὸν ἐνιαυτὸν εἰσφέρειν εἰς τὸ θέατρον τὰς τότε γεγενημένας συμφοράς 0 ;
ταῦτα δὲ διῆλθον οὐκ ἐκείνους λοιδορῆσαι βουλόμενος , ἀλλ ἐπιδεῖξαι παρὰ τοῖς ἡμετέροις οὐ μόνον οὐδὲν τοιοῦτον γεγενημένον ·
τοῦτο μὲν γὰρ ἂν σημεῖον ἦν οὐκ ἀρετῆς ἀλλ ὡς οὐχ ὅμοιοι τὰς φύσεις ἦσαν τοῖς ἀνοσιωτάτοις γεγενημένοις ·
δεῖ δὲ τοὺς ἐπιχειροῦντας καθ ὑπερβολήν τινας ἐπαινεῖν μὴ τοῦτο μόνον ἐπιδεικνύναι , μὴ πονηροὺς ὄντας αὐτούς , ἀλλ ὡς ἁπάσαις ταῖς ἀρεταῖς καὶ τῶν τότε καὶ τῶν νῦν διήνεγκαν .
ἅπερ ἔχοι τις ἂν καὶ περὶ τῶν προγόνων τῶν ἡμετέρων εἰπεῖν .
οὕτω γὰρ ὁσίως καὶ καλῶς καὶ τὰ περὶ τὴν πόλιν καὶ τὰ περὶ σφᾶς αὐτοὺς διῴκησαν , ὥσπερ προσῆκον ἦν τοὺς ἀπὸ θεῶν μὲν γεγονότας , πρώτους δὲ καὶ πόλιν οἰκήσαντας καὶ νόμοις χρησαμένους , ἅπαντα δὲ τὸν χρόνον ἠσκηκότας εὐσέβειαν μὲν περὶ τοὺς θεοὺς δικαιοσύνην δὲ περὶ τοὺς ἀνθρώπους , ὄντας δὲ μή τε μιγάδας μή τ ἐπήλυδας , ἀλλὰ μόνους αὐτόχθονας τῶν Ἑλλήνων , καὶ ταύτην ἔχοντας τὴν χώραν τροφὸν ἐξ ἧς περ ἔφυσαν , καὶ στέργοντας αὐτὴν ὁμοίως ὥσπερ οἱ βέλτιστοι τοὺς πατέρας καὶ τὰς μητέρας τὰς αὑτῶν , πρὸς δὲ τούτοις οὕτω θεοφιλεῖς ὄντας , ὥσθ ὃ δοκεῖ χαλεπώτατον εἶναι καὶ σπανιώτατον , εὑρεῖν τινας τῶν οἴκων τῶν τυραννικῶν καὶ βασιλικῶν ἐπὶ τέτταρας ἢ πέντε γενεὰς διαμείναντας , καὶ τοῦτο συμβῆναι μόνοις ἐκείνοις 0 1 2 .
ἐριχθόνιος μὲν γὰρ ὁ φὺς ἐξ Ἡφαίστου καὶ Γῆς παρὰ Κέκροπος ἄπαιδος ὄντος ἀρρένων παίδων τὸν οἶκον καὶ τὴν βασιλείαν παρέλαβεν ·
ἐντεῦθεν δ ἀρξάμενοι πάντες οἱ γενόμενοι μετ ἐκεῖνον , ὄντες οὐκ ὀλίγοι , τὰς κτήσεις τὰς αὑτῶν καὶ τὰς δυναστείας τοῖς αὑτῶν παισὶ παρέδοσαν μέχρι Θησέως .
περὶ οὗ πρὸ πολλοῦ ἂν ἐποιησάμην μὴ διειλέχθαι πρότερον περὶ τῆς ἀρετῆς καὶ τῶν πεπραγμένων αὐτῷ ·
πολὺ γὰρ ἂν μᾶλλον ἥρμοσεν ἐν τῷ λόγῳ τῷ περὶ τῆς πόλεως διελθεῖν περὶ αὐτῶν .
ἀλλὰ γὰρ χαλεπὸν ἦν , μᾶλλον δ ἀδύνατον , τὰ κατ ἐκεῖνον ἐπελθόντα τὸν χρόνον εἰς τοῦτον ἀποθέσθαι τὸν καιρόν , ὃν οὐ προῄδειν ἐσόμενον 0 .
ἐκεῖνα μὲν οὖν ἐάσομεν , ἐπειδὴ πρὸς τὸ παρὸν αὐτοῖς κατεχρησάμην , μιᾶς δὲ μόνον μνησθήσομαι πράξεως , ᾗ συμβέβηκε μή τ εἰρῆσθαι πρότερον μή τε πεπρᾶχθαι μη δ ὑφ ἑνὸς ἄλλου πλὴν ὑπὸ Θησέως , σημεῖον δ εἶναι μέγιστον τῆς ἀρετῆς τῆς ἐκείνου καὶ φρονήσεως .
ἔχων γὰρ βασιλείαν ἀσφαλεστάτην καὶ μεγίστην , ἐν ᾗ πολλὰ καὶ καλὰ διαπεπραγμένος ἦν καὶ κατὰ πόλεμον καὶ περὶ διοίκησιν τῆς πόλεως , ἅπαντα ταῦθ ὑπερεῖδεν , καὶ μᾶλλον εἵλετο τὴν δόξαν τὴν ἀπὸ τῶν πόνων καὶ τῶν ἀγώνων εἰς ἅπαντα τὸν χρόνον μνημονευθησομένην ἢ τὴν ῥᾳθυμίαν καὶ τὴν εὐδαιμονίαν τὴν διὰ τὴν βασιλείαν ἐν τῷ παρόντι γιγνομένην .
καὶ ταῦτ ἔπραξεν οὐκ ἐπειδὴ πρεσβύτερος γενόμενος ἀπολελαυκὼς ἦν τῶν ἀγαθῶν τῶν παρόντων , ἀλλ ἀκμάζων , ὡς λέγεται , τὴν μὲν πόλιν διοικεῖν τῷ πλήθει παρέδωκεν , αὐτὸς δ ὑπὲρ ταύτης τε καὶ τῶν ἄλλων Ἑλλήνων διετέλει κινδυνεύων .
περὶ μὲν οὖν τῆς Θησέως ἀρετῆς νῦν μὲν ὡς οἷόν τ ἦν ἀνεμνήσαμεν , πρότερον δ ἁπάσας αὐτοῦ τὰς πράξεις οὐκ ἀμελῶς διήλθομεν ·
περὶ δὲ τῶν παραλαβόντων τὴν τῆς πόλεως διοίκησιν , ἣν ἐκεῖνος παρέδωκεν , οὐκ ἔχω τίνας ἐπαίνους εἰπὼν ἀξίους ἂν εἴην εἰρηκὼς τῆς ἐκείνων διανοίας .
οἵτινες ἄπειροι πολιτειῶν ὄντες , οὐ διήμαρτον αἱρούμενοι τῆς ὑπὸ πάντων ἂν ὁμολογηθείσης οὐ μόνον εἶναι κοινοτάτης καὶ δικαιοτάτης , ἀλλὰ καὶ συμφορωτάτης ἅπασι καὶ τοῖς χρωμένοις ἡδίστης .
κατεστήσαντο γὰρ δημοκρατίαν οὐ τὴν εἰκῇ πολιτευομένην , καὶ νομίζουσαν τὴν μὲν ἀκολασίαν ἐλευθερίαν εἶναι , τὴν δ ἐξουσίαν ὅ τι βούλεταί τις ποιεῖν εὐδαιμονίαν , ἀλλὰ τὴν τοῖς τοιούτοις μὲν ἐπιτιμῶσαν , ἀριστοκρατίᾳ δὲ χρωμένην 0 1 ·
ἣν οἱ μὲν πολλοὶ χρησιμωτάτην οὖσαν ὥσπερ τὴν ἀπὸ τῶν τιμημάτων ἐν ταῖς πολιτείαις ἀριθμοῦσιν , οὐ δι ἀμαθίαν ἀγνοοῦντες , ἀλλὰ διὰ τὸ μηδὲν πώποτ αὐτοῖς μελῆσαι τῶν δεόντων 0 .
ἐγὼ δὲ φημὶ τὰς μὲν ἰδέας τῶν πολιτειῶν τρεῖς εἶναι μόνας , ὀλιγαρχίαν , δημοκρατίαν , μοναρχίαν , τῶν δ ἐν ταύταις οἰκούντων ὅσοι μὲν εἰώθασιν ἐπὶ τὰς ἀρχὰς καθιστάναι καὶ τὰς ἄλλας πράξεις τοὺς ἱκανωτάτους τῶν πολιτῶν καὶ τοὺς μέλλοντας ἄριστα καὶ δικαιότατα τῶν πραγμάτων ἐπιστατήσειν , τούτους μὲν ἐν ἁπάσαις ταῖς πολιτείαις καλῶς οἰκήσειν καὶ πρὸς σφᾶς αὐτοὺς καὶ πρὸς τοὺς ἄλλους 0 ·
τοὺς δὲ τοῖς θρασυτάτοις καὶ πονηροτάτοις ἐπὶ ταῦτα χρωμένους , καὶ τῶν μὲν τῇ πόλει συμφερόντων μηδὲν φροντίζουσιν , ὑπὲρ δὲ τῆς αὑτῶν πλεονεξίας ἑτοίμοις οὖσιν ὁτιοῦν πάσχειν , τὰς δὲ τούτων πόλεις ὁμοίως οἰκήσεσθαι ταῖς τῶν προεστώτων πονηρίαις ·
τοὺς δὲ μή θ οὕτω μή θ ὡς πρότερον εἶπον , ἀλλ ὅταν μὲν θαρρῶσι , τούτους μάλιστα τιμῶντας , τοὺς πρὸς χάριν λέγοντας , ὅταν δὲ δείσωσιν , ἐπὶ τοὺς βελτίστους καὶ φρονιμωτάτους καταφεύγοντας , τοὺς δὲ τοιούτους ἐναλλὰξ τοτὲ μὲν χεῖρον τοτὲ δὲ βέλτιον πράξειν 0 1 2 .
αἱ μὲν οὖν φύσεις καὶ δυνάμεις τῶν πολιτειῶν οὕτως ἔχουσιν , ἡγοῦμαι δὲ ταῦτα μὲν ἑτέροις πολὺ πλείους λόγους παρέξειν τῶν νῦν εἰρημένων , ἐμοὶ δ οὐκέτι περὶ ἁπασῶν αὐτῶν εἶναι διαλεκτέον , ἀλλὰ περὶ μόνης τῆς τῶν προγόνων ·
ταύτην γὰρ ὑπεσχόμην ἐπιδείξειν σπουδαιοτέραν καὶ πλειόνων ἀγαθῶν αἰτίαν οὖσαν τῆς ἐν Σπάρτῃ καθεστηκυίας .
ἔσται δ ὁ λόγος τοῖς μὲν ἡδέως ἂν ἀκούσασι πολιτείαν χρηστὴν ἐμοῦ διεξιόντος οὔ τ ὀχληρὸς οὔ τ ἄκαιρος , ἀλλὰ σύμμετρος καὶ προσήκων τοῖς πρότερον εἰρημένοις , τοῖς δὲ μὴ χαίρουσι τοῖς μετὰ πολλῆς σπουδῆς εἰρημένοις , ἀλλὰ τοῖς ἐν ταῖς πανηγύρεσι μάλιστα μὲν λοιδορουμένοις , ἢν δ ἀπόσχωνται τῆς μανίας ταύτης , ἐγκωμιάζουσιν ἢ τὰ φαυλότατα τῶν ὄντων ἢ τοὺς παρανομωτάτους τῶν γεγενημένων , τούτοις δ αὐτὸν οἶμαι δόξειν πολὺ μακρότερον εἶναι τοῦ δέοντος .
ἐμοὶ δὲ τῶν μὲν τοιούτων ἀκροατῶν οὐδὲν πώποτ ἐμέλησεν , οὐ δὲ τοῖς ἄλλοις τοῖς εὖ φρονοῦσιν , ἐκείνων δὲ τῶν ἅ τε προεῖπον πρὸ ἅπαντος τοῦ λόγου μνημονευσόντων , τῷ τε πλήθει τῶν λεγομένων οὐκ ἐπιτιμησόντων , οὐ δ ἢν μυρίων ἐπῶν ᾖ τὸ μῆκος , ἀλλ ἐφ αὑτοῖς εἶναι νομιούντων τοσοῦτον ἀναγνῶναι μέρος καὶ διελθεῖν ὁπόσον ἂν αὐτοὶ βουληθῶσιν , πάντων δὲ μάλιστα τῶν οὐδενὸς ἂν ἥδιον ἀκουόντων ἢ λόγου διεξιόντος ἀνδρῶν ἀρετὰς καὶ πόλεως τρόπον καλῶς οἰκουμένης , ἅπερ εἰ μιμήσασθαί τινες βουληθεῖεν καὶ δυνηθεῖεν , αὐτοί τ ἂν ἐν μεγάλῃ δόξῃ τὸν βίον διαγάγοιεν καὶ τὰς πόλεις τὰς αὑτῶν εὐδαίμονας ποιήσειαν 0 .
οἵους μὲν οὖν εὐξαίμην ἂν εἶναι τοὺς ἀκουσομένους τῶν ἐμῶν , εἴρηκα , δέδοικα δὲ μὴ τοιούτων γενομένων πολὺ καταδεέστερον εἴπω τῶν πραγμάτων περὶ ὧν μέλλω ποιεῖσθαι τοὺς λόγους .
ὅμως δ οὕτως ὅπως ἂν οἷός τ ὦ πειράσομαι διαλεχθῆναι περὶ αὐτῶν .
τοῦ μὲν οὖν διαφερόντως τῶν ἄλλων οἰκεῖσθαι τὴν πόλιν ἡμῶν κατ ἐκεῖνον τὸν χρόνον δικαίως ἂν ἐπενέγκοιμεν τὴν αἰτίαν τοῖς βασιλεύσασιν αὐτῆς , περὶ ὧν ὀλίγῳ πρότερον διελέχθην .
ἐκεῖνοι γὰρ ἦσαν οἱ παιδεύσαντες τὸ πλῆθος ἐν ἀρετῇ καὶ δικαιοσύνῃ καὶ πολλῇ σωφροσύνῃ , καὶ διδάξαντες ἐξ ὧν διῴκουν , ἅπερ ἐγὼ φανείην ἂν ὕστερον εἰρηκὼς ἢ κεῖνοι πράξαντες , ὅτι πᾶσα πολιτεία ψυχὴ πόλεώς ἐστι , τοσαύτην ἔχουσα δύναμιν ὅσην περ ἐν σώματι φρόνησις 0 1 ·
αὕτη γάρ ἐστιν ἡ βουλευομένη περὶ ἁπάντων , καὶ τὰ μὲν ἀγαθὰ διαφυλάττουσα , τὰς δὲ συμφορὰς διαφεύγουσα , καὶ πάντων αἰτία τῶν ταῖς πόλεσι συμβαινόντων .
ἃ μαθὼν ὁ δῆμος οὐκ ἐπελάθετο διὰ τὴν μεταβολήν , ἀλλὰ μᾶλλον τούτῳ προσεῖχεν ἢ τοῖς ἄλλοις , ὅπως λήψεται τοὺς ἡγεμόνας δημοκρατίας μὲν ἐπιθυμοῦντας , τὸ δ ἦθος τοιοῦτον ἔχοντας οἷόν περ οἱ πρότερον ἐπιστατοῦντες αὐτῶν , καὶ μὴ λήσουσι σφᾶς αὐτοὺς κυρίους ἁπάντων τῶν κοινῶν καταστήσαντες οἷς οὐδεὶς ἂν οὐδὲν τῶν ἰδίων ἐπιτρέψειεν , μη δὲ περιόψονται πρὸς τὰ τῆς πόλεως προσιόντας τοὺς ὁμολογουμένως ὄντας πονηρούς , μη δ ἀνέξονται τὴν φωνὴν τῶν τὰ μὲν σώματα τὰ σφέτερ αὐτῶν ἐπονειδίστως διατιθεμένων , συμβουλεύειν δὲ τοῖς ἄλλοις ἀξιούντων ὃν τρόπον τὴν πόλιν διοικοῦντες σωφρονοῖεν ἂν καὶ βέλτιον πράττομεν , μη δὲ τῶν ἃ μὲν παρὰ τῶν πατέρων παρέλαβον εἰς αἰσχρὰς ἡδονὰς ἀνηλωκότων , ἐκ δὲ τῶν κοινῶν ταῖς ἰδίαις ἀπορίαις βοηθεῖν ζητούντων , μη δὲ τῶν πρὸς χάριν μὲν ἀεὶ λέγειν γλιχομένων , εἰς πολλὰς δ ἀηδίας καὶ λύπας τοὺς πειθομένους ἐμβαλλόντων , ἀλλὰ τούς τε τοιούτους ἅπαντας ἀπείργειν ἀπὸ τοῦ συμβουλεύειν ἕκαστος οἰήσεται δεῖν , καὶ πρὸς τούτοις ἐκείνους , τοὺς τὰ μὲν τῶν ἄλλων κτήματα τῆς πόλεως εἶναι φάσκοντας , τὰ δὲ ταύτης ἴδια κλέπτειν καὶ διαρπάζειν τολμῶντας , καὶ φιλεῖν μὲν τὸν δῆμον προσποιουμένους , ὑπὸ δὲ τῶν ἄλλων ἁπάντων αὐτὸν μισεῖσθαι ποιοῦντας , καὶ λόγῳ μὲν δεδιότας ὑπὲρ τῶν Ἑλλήνων , ἔργῳ δὲ λυμαινομένους καὶ συκοφαντοῦντας καὶ διατιθέντας αὐτοὺς οὕτω πρὸς ἡμᾶς , ὥστε τῶν πόλεων τὰς εἰς τὸν πόλεμον καθισταμένας ἥδιον ἂν καὶ θᾶττον ἐνίας εἰσδέξασθαι τοὺς πολιορκοῦντας ἢ τὴν παρ ἡμῶν βοήθειαν 0 .
ἀπείποι δ ἄν τις γράφων , εἰ πάσας τὰς κακοηθείας καὶ πονηρίας ἐξαριθμεῖν ἐπιχειρήσειεν .
ἃς ἐκεῖνοι μισήσαντες καὶ τοὺς ἔχοντας αὐτάς , ἐποιοῦντο συμβούλους καὶ προστάτας οὐ τοὺς τυχόντας ἀλλὰ τοὺς βελτίστους καὶ φρονιμωτάτους καὶ κάλλιστα βεβιωκότας , καὶ τοὺς αὐτοὺς τούτους στρατηγοὺς ᾑροῦντο καὶ πρέσβεις , εἴ που δεήσειεν , ἔπεμπον , καὶ πάσας τὰς ἡγεμονίας τὰς τῆς πόλεως αὐτοῖς παρεδίδοσαν , νομίζοντες τοὺς ἐπὶ τοῦ βήματος βουλομένους καὶ δυναμένους τὰ βέλτιστα συμβουλεύειν , τούτους καὶ καθ αὑτοὺς γενομένους ἐν ἅπασι τοῖς τόποις καὶ περὶ ἁπάσας τὰς πράξεις τὴν αὐτὴν γνώμην ἕξειν ·
ἅπερ αὐτοῖς συνέβαινεν .
διὰ γὰρ τὸ ταῦτα γιγνώσκειν ἐν ὀλίγαις ἡμέραις ἑώρων τούς τε νόμους ἀναγεγραμμένους , οὐχ ὁμοίους τοῖς νῦν κειμένοις , οὐ δὲ τοσαύτης ταραχῆς καὶ τοσούτων ἐναντιώσεων μεστοὺς ὥστε μηδέν ἂν δυνηθῆναι συνιδεῖν μή τε τοὺς χρησίμους μή τε τοὺς ἀχρήστους αὐτῶν , ἀλλὰ πρῶτον μὲν ὀλίγους , ἱκανοὺς δὲ τοῖς χρῆσθαι μέλλουσι καὶ ῥᾳδίους συνιδεῖν , ἔπειτα δικαίους καὶ συμφέροντας καὶ σφίσιν αὐτοῖς ὁμολογουμένους , καὶ μᾶλλον ἐσπουδασμένους τοὺς περὶ τῶν κοινῶν ἐπιτηδευμάτων ἢ τοὺς περὶ τῶν ἰδίων συμβολαίων , οἵους περ εἶναι χρὴ παρὰ τοῖς καλῶς πολιτευομένοις 0 1 2 .
περὶ δὲ τοὺς αὐτοὺς χρόνους καθίστασαν ἐπὶ τὰς ἀρχὰς τοὺς προκριθέντας ὑπὸ τῶν φυλετῶν καὶ δημοτῶν , οὐ περιμαχήτους αὐτὰς ποιήσαντες οὐ δ ἐπιθυμίας ἀξίας , ἀλλὰ πολὺ μᾶλλον λειτουργίαις ὁμοίας ταῖς ἐνοχλούσαις μὲν οἷς ἂν προσταχθῶσι , τιμὴν δέ τινα περιτιθείσαις αὐτοῖς ·
ἔδει γὰρ τοὺς ἄρχειν αἱρεθέντας τῶν τε κτημάτων τῶν ἰδίων ἀμελεῖν , καὶ τῶν λημμάτων τῶν εἰθισμένων δίδοσθαι ταῖς ἀρχαῖς ἀπέχεσθαι μηδὲν ἧττον ἢ τῶν ἱερῶν ʽἃ τίς ἂν ἐν τοῖς νῦν καθεστῶσιν ὑπομείνειεν 0 ;
, καὶ τοὺς μὲν ἀκριβεῖς περὶ ταύτας γιγνομένους μετρίως ἐπαινεθέντας ἐφ ἑτέραν ἐπιμέλειαν τάττεσθαι τοιαύτην , τοὺς δὲ καὶ μικρὸν παραβάντας ταῖς ἐσχάταις αἰσχύναις καὶ μεγίσταις ζημίαις περιπίπτειν 0 ·
ὥστε μηδένα τῶν πολιτῶν ὥσπερ νῦν διακεῖσθαι πρὸς τὰς ἀρχάς , ἀλλὰ μᾶλλον τότε ταύτας φεύγειν ἢ νῦν διώκειν , καὶ πάντας νομίζειν μηδέποτ ἂν γενέσθαι δημοκρατίαν ἀληθεστέραν μη δὲ βεβαιοτέραν μη δὲ μᾶλλον τῷ πλήθει συμφέρουσαν τῆς τῶν μὲν τοιούτων πραγματειῶν ἀτέλειαν τῷ δήμῳ διδούσης , τοῦ δὲ τὰς ἀρχὰς καταστῆσαι καὶ λαβεῖν δίκην παρὰ τῶν ἐξαμαρτόντων κύριον ποιούσης , ἅπερ ὑπάρχει καὶ τῶν τυράννων τοῖς εὐδαιμονεστάτοις 0 1 2 .
σημεῖον δὲ μέγιστον ὅτι ταῦτ ἠγάπων μᾶλλον ἢ γὼ λέγω 0 ·
φαίνεται γὰρ ὁ δῆμος ταῖς μὲν ἄλλαις πολιτείαις ταῖς οὐκ ἀρεσκούσαις μαχόμενος καὶ καταλύων καὶ τοὺς προεστῶτας αὐτῶν ἀποκτείνων , ταύτῃ δὲ χρώμενος οὐκ ἐλάττω χιλίων ἐτῶν , ἀλλ ἐμμείνας ἀφ οὗ περ ἔλαβε μέχρι τῆς Σόλωνος μὲν ἡλικίας Πεισιστράτου δὲ δυναστείας , ὃς δημαγωγὸς γενόμενος καὶ πολλὰ τὴν πόλιν λυμηνάμενος καὶ τοὺς βελτίστους τῶν πολιτῶν ὡς ὀλιγαρχικοὺς ὄντας ἐκβαλών , τελευτῶν τόν τε δῆμον κατέλυσε καὶ τύραννον αὑτὸν κατέστησεν .
τάχ οὖν ἄν τινες ἄτοπον εἶναί με φήσειαν , οὐδὲν γὰρ κωλύει διαλαβεῖν τὸν λόγον , ὅτι τολμῶ λέγειν ὡς ἀκριβῶς εἰδὼς περὶ πραγμάτων οἷς οὐ παρῆν πραττομένοις .
ἐγὼ δ οὐδὲν τούτων ἄλογον οἶμαι ποιεῖν .
εἰ μὲν γὰρ μόνος ἐπίστευον τοῖς τε λεγομένοις περὶ τῶν παλαιῶν καὶ τοῖς γράμμασι τοῖς ἐξ ἐκείνου τοῦ χρόνου παραδεδομένοις ἡμῖν , εἰκότως ἂν ἐπιτιμῴμην ·
νῦν δὲ πολλοὶ καὶ νοῦν ἔχοντες τ αὐτὸν ἐμοὶ φανεῖεν ἂν πεπονθότες .
χωρὶς δὲ τούτων , εἰ κατασταίην εἰς ἔλεγχον καὶ λόγον , δυνηθείην ἂν ἐπιδεῖξαι πάντας ἀνθρώπους πλείους ἐπιστήμας ἔχοντας διὰ τῆς ἀκοῆς ἢ τῆς ὄψεως , καὶ μείζους πράξεις καὶ καλλίους εἰδότας ἃς παρ ἑτέρων ἀκηκόασιν ἢ κείνας αἷς αὐτοὶ παραγεγενημένοι τυγχάνουσιν 0 .
ἀλλὰ γὰρ οὔ τ ἀμελεῖν καλῶς ἔχει τῶν τοιούτων ὑπολήψεων , τυχὸν γὰρ μηδενὸς ἀντειπόντος λυμήναιντ ἂν τὴν ἀλήθειαν , οὔ τ αὖ πολὺν χρόνον ἀντιλέγοντας διατρίβειν ἐν αὐταῖς , ἀλλ ὅσον ὑποδείξαντας μόνον τοῖς ἄλλοις ἐξ ὧν ληροῦντας ἂν αὐτοὺς ἐπιδείξαιεν , πάλιν ἐπανελθόντας περαίνειν καὶ λέγειν ὅθεν ἀπέλιπον ·
ὅπερ ἐγὼ ποιήσω 0 .
τὸ μὲν οὖν σύνταγμα τῆς τότε πολιτείας , καὶ τὸν χρόνον ὅσον αὐτῇ χρώμενοι διετέλεσαν , ἐξαρκούντως δεδηλώκαμεν ·
λοιπὸν δ ἡμῖν τὰς πράξεις τὰς ἐκ τοῦ καλῶς πολιτεύεσθαι γεγενημένας διελθεῖν .
ἐκ τούτων γὰρ ἔτι μᾶλλον ἔσται καταμαθεῖν ὅτι καὶ τὴν πολιτείαν εἶχον ἡμῶν οἱ πρόγονοι βελτίω τῶν ἄλλων καὶ σωφρονεστέραν , καὶ προστάταις καὶ συμβούλοις ἐχρῶντο τοιούτοις οἵοις χρὴ τοὺς εὖ φρονοῦντας 0 .
οὐ μὴν οὐ δὲ ταῦτά μοι πρότερον λεκτέον ἐστί , πρὶν ἂν μικρὰ προείπω περὶ αὐτῶν .
ἢν γὰρ ὑπεριδὼν τὰς ἐπιτιμήσεις τὰς τῶν οὐδὲν ἄλλο ποιεῖν ἢ τοῦτο δυναμένων ἐφεξῆς διηγῶμαι περί τε τῶν ἄλλων τῶν πεπραγμένων καὶ τῶν ἐπιτηδευμάτων τῶν περὶ τὸν πόλεμον , οἷς οἱ πρόγονοι χρώμενοι τῶν τε βαρβάρων περιεγένοντο καὶ παρὰ τοῖς Ἕλλησιν εὐδοκίμησαν , οὐκ ἔστιν ὅπως οὐ φήσουσί τινές με διεξιέναι τοὺς νόμους οὓς Λυκοῦργος μὲν ἔθηκε , Σπαρτιᾶται δ αὐτοῖς χρώμενοι τυγχάνουσιν 0 .
ἐγὼ δ ὁμολογῶ μὲν ἐρεῖν πολλὰ τῶν ἐκεῖ καθεστώτων , οὐχ ὡς Λυκούργου τι τούτων εὑρόντος ἢ διανοηθέντος , ἀλλ ὡς μιμησαμένου τὴν διοίκησιν ὡς δυνατὸν ἄριστα τὴν τῶν προγόνων τῶν ἡμετέρων , καὶ τήν τε δημοκρατίαν καταστήσαντος παρ αὐτοῖς τὴν ἀριστοκρατίᾳ μεμιγμένην , ἥπερ ἦν παρ ἡμῖν , καὶ τὰς ἀρχὰς οὐ κληρωτὰς ἀλλ αἱρετὰς ποιήσαντος , καὶ τῶν γερόντων αἵρεσιν τῶν ἐπιστατούντων ἅπασι τοῖς πράγμασι μετὰ τοσαύτης σπουδῆς ποιεῖσθαι νομοθετήσαντος , μεθ ὅσης πέρ φασι καὶ τοὺς ἡμετέρους περὶ τῶν εἰς Ἄρειον πάγον ἀναβήσεσθαι μελλόντων , ἔτι δὲ καὶ τὴν δύναμιν αὐτοῖς περιθέντος τὴν αὐτήν , ἥνπερ ᾔδει καὶ τὴν βουλὴν ἔχουσαν τὴν παρ ἡμῖν 0 .
ὅτι μὲν οὖν τὸν αὐτὸν τρόπον τ ἀκεῖ καθέστηκεν ὥσπερ εἶχε τὸ παλαιὸν καὶ τὰ παρ ἡμῖν , παρὰ πολλῶν ἔσται πυθέσθαι τοῖς εἰδέναι βουλομένοις ·
ὡς δὲ καὶ τὴν ἐμπειρίαν τὴν περὶ τὸν πόλεμον οὐ πρότερον ἤσκησαν οὐ δ ἄμεινον ἐχρήσαντο Σπαρτιᾶται τῶν ἡμετέρων , ἐκ τῶν ἀγώνων καὶ τῶν πολέμων τῶν ὁμολογουμένων γενέσθαι κατ ἐκεῖνοι τὸν χρόνον οὕτως οἶμαι σαφῶς ἐπιδείξειν , ὥστε μή τε τοὺς ἀνοήτως λακωνίζοντας ἀντειπεῖν δυνήσεσθαι τοῖς ῥηθεῖσι , μή τε τοὺς τὰ ἡμέτερα ἅμα τε θαυμάζοντας καὶ βασκαίνοντας καὶ μιμεῖσθαι γλιχομένους .
ποιήσομαι δὲ τὴν ἀρχὴν τῶν λεχθησομένων ἀκοῦσαι μὲν ἴσως τισὶν ἀηδῆ , ῥηθῆναι δ οὐκ ἀσύμφορον .
εἰ γάρ τις φαίη τὼ πόλεε τούτω πλείστων ἀγαθῶν αἰτίας γεγενῆσθαι τοῖς Ἕλλησι καὶ μεγίστων κακῶν μετὰ τὴν Ξέρξου στρατείαν , οὐκ ἔστιν ὅπως οὐκ ἀληθῆ δόξειεν ἂν λέγειν τοῖς εἰδόσι τι περὶ τῶν τότε γεγενημένων .
ἠγωνίσαντό τε γὰρ ὡς δυνατὸν ἄριστα πρὸς τὴν ἐκείνου δύναμιν , ταῦτά τε πράξασαι , προσῆκον αὐταῖς καὶ περὶ τῶν ἐχομένων βουλεύσασθαι καλῶς , εἰς τοῦτ ἦλθον οὐκ ἀνοίας ἀλλὰ μανίας , ὥστε πρὸς μὲν τὸν ἐπιστρατεύσαντα καὶ βουληθέντα τὼ μὲν πόλεε τούτω παντάπασιν ἀνελεῖν , τοὺς δ ἄλλους Ἕλληνας καταδουλώσασθαι , πρὸς μὲν τὸν τοιοῦτον , κρατήσασαι ῥᾳδίως ἂν αὐτοῦ καὶ κατὰ γῆν καὶ κατὰ θάλατταν , εἰρήνην εἰς ἅπαντα συνεγράψαντο τὸν χρόνον ὥσπερ πρὸς εὐεργέτην γεγενημένον , φθονήσασαι δὲ ταῖς ἀρεταῖς ταῖς αὑτῶν , εἰς πόλεμον καταστᾶσαι πρὸς ἀλλήλας καὶ φιλονεικίαν , οὐ πρότερον ἐπαύσαντο σφᾶς τε αὐτὰς ἀπολλύουσαι καὶ τοὺς ἄλλους Ἕλληνας , πρὶν κύριον ἐποίησαν τὸν κοινὸν ἐχθρὸν τὴν τε πόλιν τὴν ἡμετέραν εἰς τοὺς ἐσχάτους καταστῆσαι κινδύνους διὰ τῆς δυνάμεως τῆς Λακεδαιμονίων , καὶ πάλιν τὴν ἐκείνων διὰ τῆς πόλεως τῆς ἡμετέρας 0 .
καὶ τοσοῦτον ἀπολειφθέντες τῆς τοῦ βαρβάρου φρονήσεως , οὔ τ ἐν ἐκείνοις τοῖς χρόνοις ἤλγησαν ἀξίως ὧν ἔπαθον οὐ δ ὡς προσῆκεν αὐτούς , οὔ τε νῦν αἱ μέγισται τῶν Ἑλληνίδων πόλεων αἰσχύνονται διακολακευόμεναι πρὸς τὸν ἐκείνου πλοῦτον , ἀλλ ἡ μὲν Ἀργείων καὶ Θηβαίων Αἴγυπτον αὐτῷ συγκατεπολέμησεν , ἵν ὡς μεγίστην ἔχων δύναμιν ἐπιβουλεύῃ τοῖς Ἕλλησιν , ἡμεῖς δὲ καὶ Σπαρτιᾶται , συμμαχίας ἡμῖν ὑπαρχούσης , ἀλλοτριώτερον ἔχομεν πρὸς ἡμᾶς αὐτοὺς ἢ πρὸς οὓς ἑκάτεροι πολεμοῦντες τυγχάνομεν 0 .
σημεῖον δ οὐ μικρόν 0 ·
κοινῇ μὲν γὰρ οὐ δὲ περὶ ἑνὸς πράγματος βουλευόμεθα , χωρὶς δ ἑκάτεροι πρέσβεις πέμπομεν ὡς ἐκεῖνον , ἐλπίζοντες , ὁποτέροις ἂν οἰκειότερον διατεθῇ , κυρίους τούτους γενήσεσθαι τῆς ἐν τοῖς Ἕλλησι πλεονεξίας , κακῶς εἰδότες ὡς τοὺς μὲν θεραπεύοντας αὑτὸν ὑβρίζειν εἴθισται , πρὸς δὲ τοὺς ἀντιταττομένους καὶ καταφρονοῦντας τῆς ἐκείνου δυνάμεως ἐκ παντὸς τρόπου διαλύεσθαι πειρᾶται τὰς διαφοράς .
ταῦτα δὲ διῆλθον οὐκ ἀγνοῶν ὅτι λέγειν τινὲς τολμήσουσιν ὡς ἔξω τῆς ὑποθέσεως τοῖς λόγοις τούτοις ἐχρησάμην .
ἐγὼ δ οὐδέποτ ἂν οἶμαι τοῖς προειρημένοις οἰκειοτέρους λόγους ῥηθῆναι τούτων , οὐ δ ἐξ ὧν ἄν τις σαφέστερον ἐπιδείξειε τοὺς προγόνους ἡμῶν φρονιμωτέρους ὄντας περὶ τὰ μέγιστα τῶν τήν τε πόλιν τὴν ἡμετέραν καὶ τὴν Σπαρτιατῶν μετὰ τὸν πόλεμον τὸν πρὸς Ξέρξην διοικησάντων .
αὗται μὲν γὰρ ἂν φανεῖεν ἐν ἐκείνοις τε τοῖς χρόνοις πρὸς μὲν τοὺς βαρβάρους εἰρήνην ποιησάμεναι , σφᾶς δ αὐτὰς καὶ τὰς ἄλλας πόλεις ἀπολλύουσαι νῦν τε τῶν μὲν Ἑλλήνων ἄρχειν ἀξιοῦσαι , πρὸς δὲ τὸν βασιλέα πρέσβεις πέμπουσαι περὶ φιλίας καὶ συμμαχίας ·
οἱ δὲ τότε τὴν πόλιν οἰκοῦντες οὐδὲν τούτων ἔπραττον , ἀλλὰ πᾶν τ οὐναντίον ·
τῶν μὲν γὰρ Ἑλληνίδων πόλεων οὕτως αὐτοῖς ἀπέχεσθαι σφόδρα δεδογμένον ἦν ὥσπερ τοῖς εὐσεβέσι τῶν ἐν τοῖς ἱεροῖς ἀνακειμένων , τῶν δὲ πολέμων ὑπελάμβανον ἀναγκαιότατον μὲν εἶναι καὶ δικαιότατον τὸν μετὰ πάντων ἀνθρώπων πρὸς τὴν ἀγριότητα τῶν θηρίων γιγνόμενον , δεύτερον δὲ τὸν μετὰ τῶν Ἑλλήνων πρὸς τοὺς βαρβάρους τοὺς καὶ φύσει πολεμίους ὄντας καὶ πάντα τὸν χρόνον ἐπιβουλεύοντας ἡμῖν 0 .
τοῦτον δ εἴρηκα τὸν λόγον οὐκ αὐτὸς εὑρών , ἀλλ ἐκ τῶν ἐκείνοις πεπραγμένων συλλογισάμενος .
ὁρῶντες γὰρ τὰς μὲν ἄλλας πόλεις ἐν πολλοῖς κακοῖς καὶ πολέμοις καὶ ταραχαῖς οὔσας , τὴν δ αὑτῶν μόνην καλῶς διοικουμένην , οὐχ ἡγήσαντο δεῖν τοὺς ἄμεινον τῶν ἄλλων φρονοῦντας καὶ πράττοντας ἀμελεῖν οὐ δὲ περιορᾶν τὰς τῆς αὐτῆς συγγενείας μετεχούσας ἀπολλυμένας , ἀλλὰ σκεπτέον εἶναι καὶ πρακτέον ὅπως ἁπάσας ἀπαλλάξουσι τῶν κακῶν τῶν παρόντων .
ταῦτα δὲ διανοηθέντες τῶν μὲν ἧττον νοσουσῶν πρεσβείαις καὶ λόγοις ἐξαιρεῖν ἐπειρῶντο τὰς διαφοράς , εἰς δὲ τὰς μᾶλλον στασιαζούσας ἐξέπεμπον τῶν πολιτῶν τοὺς μεγίστην παρ αὐτοῖς δόξαν ἔχοντας , οἳ περί τε τῶν παρόντων πραγμάτων αὐταῖς συνεβούλευον καὶ συγγιγνόμενοι τοῖς τε μὴ δυναμένοις ἐν ταῖς αὑτῶν ζῆν καὶ τοῖς χεῖρον γεγονόσιν ὧν οἱ νόμοι προστάττουσιν , οἵπερ ὡς ἐπὶ τὸ πολὺ λυμαίνονται τὰς πόλεις , ἔπειθον μεθ αὑτῶν στρατεύεσθαι καὶ βίον ζητεῖν βελτίω τοῦ παρόντος .
πολλῶν δὲ γιγνομένων τῶν ταῦτα βουλομένων καὶ πειθομένων , στρατόπεδα συνιστάντες ἐξ αὐτῶν , τούς τε τὰς νήσους κατέχοντας τῶν βαρβάρων καὶ τοὺς ἐφ ἑκατέρας τῆς ἠπείρου τὴν παραλίαν κατοικοῦντας καταστρεφόμενοι , καὶ πάντας ἐκβαλόντες , τοὺς μάλιστα βίου δεομένους τῶν Ἑλλήνων κατῴκιζον .
καὶ ταῦτα πράττοντες καὶ τοῖς ἄλλοις ὑποδεικνύοντες διετέλουν , ἕως ἤκουσαν Σπαρτιάτας τὰς πόλεις τὰς ἐν Πελοποννήσῳ κατοικούσας , ὥσπερ εἶπον , ὑφ αὑτοῖς πεποιημένους ·
μετὰ δὲ ταῦτα τοῖς ἰδίοις ἠναγκάζοντο προσέχειν τὸν νοῦν .
τί οὖν ἐστὶ τὸ συμβεβηκὸς ἀγαθὸν ἐκ τοῦ πολέμου τοῦ περὶ τὰς ἀποικίας καὶ πραγματείας ;
τοῦτο γὰρ οἶμαι μάλιστα ποθεῖν ἀκοῦσαι τοὺς πολλούς .
τοῖς μὲν Ἕλλησιν εὐπορωτέροις γενέσθαι τὰ περὶ τὸν βίον καὶ μᾶλλον ὁμονοεῖν τοσούτων τὸ πλῆθος καὶ τοιούτων ἀνθρώπων ἀπαλλαγεῖσι , τοῖς δὲ βαρβάροις ἐκπίπτειν ἐκ τῆς αὑτῶν καὶ φρονεῖν ἔλαττον ἢ πρότερον , τοῖς δ αἰτίοις τούτων γεγενημένοις εὐδοκιμεῖν καὶ δοκεῖν διπλασίαν πεποιηκέναι τὴν Ἑλλάδα τῆς ἐξ ἀρχῆς συστάσης 0 .
μεῖζον μὲν οὖν εὐεργέτημα τούτου καὶ κοινότερον τοῖς Ἕλλησι γεγενημένον παρὰ τῶν προγόνων τῶν ἡμετέρων οὐκ ἂν δυναίμην ἐξευρεῖν ·
οἰκειότερον δὲ τῇ περὶ τὸν πόλεμον ἐπιμελείᾳ καὶ δόξης οὐκ ἐλάττονος ἄξιον καὶ πᾶσι φανερώτερον ἴσως ἕξομεν εἰπεῖν 0 .
τίς γὰρ οὐκ οἶδεν , ἢ τίς οὐκ ἀκήκοε τῶν τραγῳδοδιδασκάλων Διονυσίοις , τὰς Ἀδράστῳ γενομένας ἐν Θήβαις συμφοράς , ὅτι κατάγειν βουληθεὶς τὸν Οἰδίπου μὲν υἱὸν αὑτοῦ δὲ κηδεστὴν παμπληθεῖς μὲν Ἀργείων ἀπώλεσεν , ἅπαντας δὲ τοὺς λοχαγοὺς ἐπεῖδε διαφθαρέντας , αὐτὸς δ ἐπονειδίστως σωθείς , ἐπειδὴ σπονδῶν οὐχ οἷός τ ἦν τυχεῖν οὐ δ ἀνελέσθαι τοὺς τετελευτηκότας , ἱκέτης γενόμενος τῆς πόλεως , ἔτι Θησέως αὐτὴν διοικοῦντος , ἐδεῖτο μὴ περιιδεῖν τοιούτους ἄνδρας ἀτάφους γενομένους μη δὲ παλαιὸν ἔθος καὶ πάτριον νόμον καταλυόμενον , ᾧ πάντες ἄνθρωποι χρώμενοι διατελοῦσιν οὐχ ὡς ὑπ ἀνθρωπίνης κειμένῳ φύσεως , ἀλλ ὡς ὑπὸ δαιμονίας προστεταγμένῳ δυνάμεως ;
ὧν ἀκούσας οὐδένα χρόνον ἐπισχὼν ὁ δῆμος ἔπεμψε πρεσβείαν εἰς Θήβας , περί τε τῆς ἀναιρέσεως συμβουλεύσοντας αὐτοῖς ὁσιώτερον βουλεύσασθαι καὶ τὴν ἀπόκρισιν νομιμωτέραν ποιήσασθαι τῆς πρότερον γενομένης , κ ἀκεῖνο ὑποδείξοντας , ὡς ἡ πόλις αὐτοῖς οὐκ ἐπιτρέψει παραβαίνουσι τὸν νόμον τὸν κοινὸν ἁπάντων τῶν Ἑλλήνων .
ὧν ἀκούσαντες οἱ κύριοι τότε Θηβῶν ὄντες οὐχ ὁμοίως ἔγνωσαν οὔ τε ταῖς δόξαις αἷς ἔχουσί τινες περὶ αὐτῶν , οὔ θ οἷς ἐβουλεύσαντο πρότερον , ἀλλὰ μετρίως περὶ αὑτῶν τε διαλεχθέντες καὶ τῶν ἐπιστρατευσάντων κατηγορήσαντες ἔδοσαν τῇ πόλει τὴν ἀναίρεσιν .
καὶ μηδεὶς οἰέσθω με ἀγνοεῖν ὅτι τ ἀναντία τυγχάνω λέγων οἷς ἐν τῷ Πανηγυρικῷ λόγῳ φανείην ἂν περὶ τῶν αὐτῶν τούτων γεγραφώς ·
ἀλλὰ γὰρ οὐδένα νομίζω τῶν ταῦτα συνιδεῖν ἂν δυνηθέντων τοσαύτης ἀμαθίας εἶναι καὶ φθόνου μεστόν , ὅστις οὐκ ἂν ἐπαινέσειέ με καὶ σωφρονεῖν ἡγήσαιτο τότε μὲν ἐκείνως νῦν δ οὕτω διαλεχθέντα περὶ αὐτῶν .
περὶ μὲν οὖν τούτων οἶδ ὅτι καλῶς γέγραφα καὶ συμφερόντως 0 ·
ὅσον δ ἡ πόλις ἡμῶν διέφερε τὰ περὶ τὸν πόλεμον κατ ἐκεῖνον τὸν χρόνον , τοῦτο γὰρ ἀποδεῖξαι βουλόμενος διῆλθον τὰ γενόμενα Θήβῃσιν , ἡγοῦμαι τὴν πρᾶξιν ἐκείνην ἅπασι σαφῶς δηλοῦν , τὴν τὸν μὲν βασιλέα τὸν Ἀργείων ἀναγκάσασαν ἱκέτην γενέσθαι τῆς πόλεως τῆς ἡμετέρας , τοὺς δὲ κυρίους ὄντας Θηβῶν οὕτω διαθεῖσαν , ὥστε ἑλέσθαι μᾶλλον αὐτοὺς ἐμμεῖναι τοῖς λόγοις τοῖς ὑπὸ τῆς πόλεως πεμφθεῖσιν ἢ τοῖς νόμοις τοῖς ὑπὸ τοῦ δαιμονίου κατασταθεῖσιν ·
ὧν οὐδὲν ἂν οἵα τ ἐγένετο διοικῆσαι κατὰ τρόπον ἡ πόλις ἡμῶν , εἰ μὴ καὶ τῇ δόξῃ καὶ τῇ δυνάμει πολὺ διήνεγκε τῶν ἄλλων .
ἔχων δὲ πολλὰς καὶ καλὰς πράξεις περὶ τῶν προγόνων εἰπεῖν , σκοποῦμαι τίνα τρόπον διαλεχθῶ περὶ αὐτῶν .